Seg 20 n tefyar nexdem tasleḍt tasnalɣant i 48 n wawalen, nufa-d azal n 24 d yimyagen fkan-d afmiḍi 50%, ɣur-sen amatar udmawan d uẓar, 7 seg-sen ɣur-sen askim ma d 17 ur sɛin ara. 19 ftin ɣer wurmir s ad, 5 ftin ɣer wurmir ussid, ma ɣer yizri ulac. Ma d ismawen, nufa-d azal n 24 afmiḍi-nsen 50% sɛan akk aẓar, seg tama n tewsit llan 15 d imalayen, 9 d untiyen, deg umḍan nufa-d azal n 9 deg wasuf, 15 deg usget, ma seg tama n waddad nufa-d 12 d ilelliyen 12 d imaruzen.